

 **REPUBLIKA HRVATSKA**

**BRODSKO - POSAVSKA ŽUPANIJA**

 **OPĆINA GARČIN**

 **OPĆINSKO VIJEĆE**

KLASA: 021-01/19-01/22

URBROJ: 2178/06-19-01-2

# Z A P I S N I K

***o radu 22. sjednice Općinskog vijeća***

***Općine Garčin***

***održane 16. prosinac 2019. g.***

***Garčin, prosinac 2019. g.***

***Z A P I S N I K***

***o radu 22. sjednice Općinskog vijeća Općine Garčin održane 16. prosinca 2019. g. u prostorijama Općine Garčin***

Sjednica je započela s radom u 17,30 sati.

**Prisutni članovi Općinskog vijeća:** Mato Jerković, Blaženka Trabalko, Željko Šimić , Slavko Jurinjak, Ivica Lacković, Suzana Šimić, Josip Dubac, Danijela Erić, Adela Švaganović, Zdravko Dražić, Vesna Bukvić, Vlado Jagnjić, Alen Štefančić

**Odsutni**: Ivan Hradovi -opravdano

**Ostali prisutni**: Općinski načelnik Mato Grgić, Irena Katalinić – zamjenica načelnika, Ivana Klišanić – administrativni tajnik, Ivica Ninković – komunalni redar, Miroslav Štefanac – službenik za javnu nabavu, Ivana Matovinović – računovodstveni referent

Predsjednik **Mato Jerković** pozdravlja nazočne i predlaže dnevni red.

**DNEVNI RED**

* **Usvajanje zapisnika sa 21.sjednice vijeća**
1. **Vijećnička pitanja**

**2. Prijedlog i donošenje izmjena i dopuna proračuna Općine Garčin za**

 **2019.g.**

2.1.Prijedlog i donošenje izmjena i dopuna Programa gradnje objekata i

 uređaja komunalne infrastrukture i dodatnih ulaganja u Općini Garčin za

 2019.g.

2.2 Prijedlog i donošenje izmjena i dopuna programa održavanja komunalne

 infrastrukture u 2019.g.

2.3.Prijedlog i donošenje izmjena i dopuna Programa poboljšanja standarda

 i kvalitete života stanovništva Općine Garčin za 2019.g.

2.4.Prijedlog i donošenje izmjena i dopuna Plana razvojnih programa Općine

 Garčin za razdoblje 2018.-2020.

 **3. Prijedlog i donošenje Proračuna Općine Garčin za 2020.g.**

3.1. Prijedlog i donošenje Programa gradnje objekata i uređaja komunalne infrastrukture i dodatnih ulaganja u Općini Garčin za 2020.g.

3.2. Prijedlog i donošenje Programa održavanja komunalne infrastrukture u 2020.g.

3.3. Prijedlog i donošenje Programa poboljšanja standarda i kvalitete života stanovništva Općine Garčin za 2020.g.

3.4. Prijedlog i donošenje Plana razvojnih programa Općine Garčin za razdoblje 2020.-2022.

1. **Prijedlog i donošenje Odluke o izvršenju proračuna Općine Garčin za 2020.g.**
2. **Godišnji plan davanja koncesija iz područja komunalnih djelatnosti za 2020.g**
3. **Prijedlog i donošenje odluke o usvajanju Plana djelovanja Općine Garčin u području prirodnih nepogoda za 2020.g.**
4. **Analiza stanja sustava civilne zaštite za Općinu Garčin u 2019.g.**
5. **Godišnji plan razvoja sustava civilne zaštite s financijskim učincima za trogodišnje razdoblje 2020.-2022.**
6. **Prijedlog i donošenje Odluke o raspoređivanju sredstava za financiranje političkih stranaka zastupljenih u Općinskom vijeću općine Garčin za 2020.g.**
7. **Izmjene i dopune Programa stambenog zbrinjavanja**
8. **Donošenje zaključka o prijedlogu mrtvozornika**

**Predsjednik** predlaže dopunu dnevnog reda:

 - **Prijedlog i donošenje odluke o visini plaće općinskog načelnika**

 **- Prijedlog i donošenje odluke o načinu pružanja javne usluge**

 **prikupljanja otpada na području Općine Garčin**

* **Zaključak – analiza ponuda za zakup poljoprivrednog zemljišta nakon provedenog natječaja**

Dnevni red je jednoglasno usvojen zajedno sa dopunom

Zapisnik sa 21. sjednice vijeća je jednoglasno usvojen.

1. **TOČKA – Vijećnička pitanja**

**Izvještaj načelnika o radu u proteklom periodu**

- radovi na izgradnji vrtića se odvijaju prema planu, dobili smo akontaciju u iznosu od

 3.000.000,00 kn

- radovi na adaptaciji doma u Garčinu su pri kraju

- 10.12. su završili i javni radovi

- čekamo prijavu reciklažnog dvorišta u registar

- prošli smo II fazu natječaja „Mobilnost u zajednici“ za zapošljavanje osoba na 24 mjeseca

- za program „Zaželi“ smo intervenirali da se požuri realizacija

- prošli smo na natječaju za „Pametne gradove“ – postavljanje informativnog panoa, odobreno

 nam je 200.000,00 kn

-u realizaciji smo i prekogranične suradnje sa Općinom Odžak u BiH radi povlačenja

 sredstava iz fondova

- obnovljena stražara u Garčinu

- uspješno organiziran Advent u Garčinu

 **2. TOČKA** - **Prijedlog i donošenje izmjena i dopuna proračuna Općine Garčin za**

 **2019.g.**

**Predsjednik** otvara raspravu, **načelnik** ukratko pojašnjava smanjenje u iznosu od 9.000.000,00 kn zbog nerealiziranih projekata – dječji vrtić i vatrogasni dom.

Nakon kratke rasprave vijeće je jednoglasno usvojilo rebalans proračuna za 2019.g.

**3.TOČKA** - **Prijedlog i donošenje Proračuna Općine Garčin za 2020.g.**

**Predsjednik** otvara raspravu, načelnik pojašnjava da je proračun dosta velik jer smo prebacili nerealizirane projekte iz 2019. u 2020. a morali smo predvidjeti i druge projekte. Teško je znati što će se uspjeti realizirati ali predvidjeti se mora.

**Predsjednik** je pitao da li postoji mogućnost preko neke od mjera iz fondova EU da se obnove nogostupi kojih je još dosta ostalo, a koji su oštećeni i u lošem stanju. Npr. u Zadubravlju ima dijelova gdje uopće nema staze.

**Načelnik** je rekao da je dosta toga napravljeno po pitanju nogostupa te da smo za 2020.g. predvidjeli 500.000,00 kn za nastavak, te da ćemo vidjeti kako će se situacija odvijati. Također napominje i rekonstrukciju mosta u Zadubravlju, što je dosta velika investicija te da i to treba uzeti u obzir.

Nakon kratke rasprave proračun za 2020.g. je jednoglasno usvojen

**4. TOČKA** - **Prijedlog i donošenje Odluke o izvršenju proračuna Općine Garčin za 2020.g.**

S obzirom da je odluke vezana uz donošenja proračuna ista je jednoglasno i usvojena.

**5.TOČKA -** **Godišnji plan davanja koncesija iz područja komunalnih djelatnosti za 2020.g**

**Predsjednik** daje riječ **načelniku** koji kaže da smo svake godine obavezni donijeti godišnji plan davanja koncesija. Ove godine smo opet predvidjeli ono što nam je najvažnije a to je odvoz otpada i dimnjačar.

Nejasnoća i pitanja nije bilo. Godišnji plan davanja koncesija za 2020.g. je jednoglasno usvojen.

**6. TOČKA -** **Prijedlog i donošenje odluke o usvajanju Plana djelovanja Općine Garčin u**

 **području prirodnih nepogoda za 2020.g.**

**Predsjednik** daje riječ **načelniku** koji kaže da je ovo još jedna obveza koju imamo prema zakonu, te da moramo imati Plan djelovanja u području prirodnih nepogoda za 2020. Plan je izrađen od ovlaštene i stručne firme IN-konzalting i potrebno ga je usvojiti.

Pitanja i nejasnoća nije bilo. Plan djelovanja Općine Garčin u području prirodnih nepogoda za 2020.g. je jednoglasno usvojen.

**7. TOČKA** - **Analiza stanja sustava civilne zaštite za Općinu Garčin u 2019.g.**

**Predsjednik** je otvorio raspravu, pitanja nije bilo. Analiza stanja sustava CZ za 2019.g. je jednoglasno usvojena.

**8. TOČKA** - **Godišnji plan razvoja sustava civilne zaštite s financijskim učincima za trogodišnje razdoblje 2020.-2022.**

S obzirom da je ovo još jedna zakonska obveza koju moramo ispuniti, godišnji Plan razvoja sustava CZ je izrađen u skladu sa Zakonom od ovlaštene i stručne firme IN-konzalting. Vijeće je jednoglasno usvojilo isti.

**9. TOČKA** - **Prijedlog i donošenje Odluke o raspoređivanju sredstava za financiranje političkih stranaka zastupljenih u Općinskom vijeću općine Garčin za 2020.g.**

**Predsjednik** je rekao da je prijedlog isti kao i prošle godine te je predložio usvajanje. Drugih prijedloga nije bilo. Odluka o raspoređivanju sredstava za financiranje političkih stranaka zastupljenih u Općinskom vijeću općine Garčin za 2020.g. je jednoglasno usvojena.

**10. TOČKA -** **Izmjene i dopune Programa stambenog zbrinjavanja**

**Predsjednik** otvara raspravu i daje riječ načelniku koji pojašnjava da se izmjena odnosi na novu mjeru a to je da smo uvrstili i adaptaciju, tako da bi sada bilo 25.000,00 za kupnju kuće i 20.000,00 za adaptaciju.

Vijećnik **Jurinjak** je pitao da li se kriteriji mogu promijeniti. Načelnik je rekao da je uvijek najteže odrediti kriterije i da moramo negdje povući crtu jer ako idemo u širinu onda nam se događaju uvijek neke nove situacije koje je nemoguće pratiti. Ako bismo stavili npr. kriterij za obitelji sa 4 i više djece, onda se tu postavlja pitanje dobne granice djece i sl.

Drugih prijedloga nije bilo. Izmjene i dopune Programa stambenog zbrinjavanja su jednoglasno usvojene.

11. **TOČKA -** **Donošenje zaključka o prijedlogu mrtvozornika**

**Predsjednik** otvara raspravu, **načelnik** pojašnjava da je dosadašnji mrtvozornik dr. Miroslav Godić zatražio razrješenje, a da se dr. Bruno Perković iz Slavonskog Broda ponudio umjesto njega. Vijeće mora dati prijedlog Upravnom odjelu za zdravstvo i socijalnu skrb, a Županijska skupština će imenovati istog.

Vijeće je jednoglasno donijelo zaključak o prijedlogu dr. Brune Perković za mrtvozornika na području Općine Garčin umjesto dr. Miroslava Godić.

**12.TOČKA – Prijedlog i donošenje odluke o povećanju koeficijenta za obračuna plaće općinskog načelnika**

**Predsjednik** daje riječ **načelniku** koji obrazlaže razloge povećanja koeficijenta u odnosu na druge općine te obim posla. Prijedlog povećanja koeficijenta na 3,80 je jednoglasno usvojen.

**13.TOČKA** - **Prijedlog i donošenje odluke o načinu pružanja javne usluge**

 **prikupljanja otpada na području Općine Garčin**

**Predsjednik** daje riječ **načelniku** koji kaže da je izašla nova uredba koja propisuje obvezu da svi moraju donijeti Odluku kojom će se regulirati sve obveze po pitanju otpada.

Odluka je jednoglasno donesena.

**14. TOČKA** - **Zaključak – analiza ponuda za zakup poljoprivrednog zemljišta nakon provedenog natječaja**

**Predsjednik** otvara raspravu i daje riječ **načelniku** koji kaže da je napravljena analiza svih pristiglih ponuda te da smo dobili preporuku Ministarstva da se natječaj poništi.

Analiza ponuda je prihvaćena te je donesen Zaključak o istom, a na idućoj sjednici će vijeće odlučiti da li poništiti natječaj ili ne.

Sjednica je završila s radom u 19.00 sati.

Zapisnik vodila: Predsjednik Općinskog vijeća Ivana Klišanić Mato Jerković